paragraph_text: Vrt muka : predstavlja alegoriju o licemjerju europske civilizacije kojom upravlja zakon ubojstva i u kojoj su pojedinci, žrtve takva zakona, osuđeni na tragičan završetak. Roman odražava i Mirbeauovu osudu krvavoga engleskoga i francuskog kolonijalizma koji čitave kontinente pretvara u strašne vrtove muka, a ujedno predstavlja i žestok napad na nakaznu moralnost buržoaskoga kapitalističkog društva i države.